Source: https://www.zakonypreludi.sk/zz/2003-25
Timestamp: 2020-01-21 03:43:29+00:00

Document:
25/2003 Z. z. Vyhláška Ministerstva životného prostredia Slovenskej republiky, ktorou sa ustanovujú podrobnosti o ... | Aktuálne znenie
25/2003 Z. z.
Vyhláška č. 25/2003 Z. z.Vyhláška Ministerstva životného prostredia Slovenskej republiky, ktorou sa ustanovujú podrobnosti o spracúvaní starých vozidiel
(v znení č. 335/2003 Z. z.)
Čiastka 14/2003
Platnosť od 31.01.2003 do31.03.2004
Účinnosť od 15.08.2003 do31.03.2004
Zrušený 125/2004 Z. z.
Požiadavky na zariadenia na spracovanie starých vozidiel a na určené parkoviská (§ 2 - § 11)
Dokumentácia, evidencia a vyplatenie finančného príspevku (§ 15 - § 17)
Aktuálne znenie 15.08.2003 - 31.03.2004
z 9. januára 2003,
ktorou sa ustanovujú podrobnosti o spracúvaní starých vozidiel
Ministerstvo životného prostredia Slovenskej republiky podľa § 68 ods. 3 písm. j) a k) zákona č. 223/2001 Z. z. o odpadoch a o zmene a doplnení niektorých zákonov (ďalej len „zákon“) ustanovuje:
a) požiadavkách na zariadenie na spracovanie starých vozidiel a na určené parkoviská,
b) vedení dokumentácie o starých vozidlách umiestnených na určenom parkovisku,
c) podmienkach nakladania so starými vozidlami pri ich spracúvaní,
d) vedení prevádzkovej dokumentácie a evidencie o spracovaní starých vozidiel,
e) obsahu a spôsobe vedenia evidencie o vyplatených finančných príspevkoch.
Požiadavky na zariadenia na spracovanie starých vozidiel a na určené parkoviská
Umiestnenie a rozloha zariadenia na spracovanie starých vozidiel (ďalej len „spracovateľské zariadenie“) a jeho jednotlivých častí musia bez ohľadu na to, kde sa nachádzajú, zodpovedať počtu a kategórii spracúvaných starých vozidiel a použitej technológii.
(2) V spracovateľskom zariadení musia byť okrem prevádzkovej časti zriadené viditeľne označené oddelené priestory na
a) skladovanie prevzatých starých vozidiel pred ich spracovaním (ďalej len „sklad starých vozidiel“),
b) odobratie olejov, mazadiel, pohonných hmôt, chladiacej zmesi motora, brzdovej kvapaliny, kvapaliny z ostrekovača okien a svetiel, kvapaliny z klimatizačného zariadenia a ďalších kvapalín, ktoré sa vo vozidle nachádzajú (ďalej len „prevádzkové kvapaliny“), náplne bezpečnostných nafukovacích vankúšov, zariadenia samonavíjacích bezpečnostných pásov a autobatérií (ďalej len „miesto na vysušovanie vozidiel“),
c) demontáž vysušených vozidiel,
d) skladovanie opätovne využiteľných demontovaných častí starých vozidiel (ďalej len „sklad náhradných dielcov“),
e) skladovanie demontovaných častí starých vozidiel vhodných na iné využitie, najmä na recykláciu alebo ako druhotné suroviny (ďalej len „sklad druhotných surovín“),
f) spracúvanie (najmä rozrezávanie, strihanie alebo paketovanie) karosérií starých vozidiel (ďalej len „miesto na úpravu karosérií“),
g) skladovanie prevádzkových kvapalín,
h) skladovanie nezhodnotiteľných odpadov zo starých vozidiel pred ich zneškodnením,
i) skladovanie demontovaných pneumatík.
j) skladovanie autobatérií.
(3) Spracovateľské zariadenie musí byť v uzavretom priestore alebo oplotené dostatočne pevným plotom proti vstupu cudzích osôb.
(4) Sklady podľa odseku 2 písm. a) a časti skladov podľa písmen d) a e), ktoré sú určené na skladovanie náhradných dielcov alebo druhotných surovín znečistených prevádzkovými kvapalinami, musia mať zabezpečené účinné zachytávanie a čistenie alebo zneškodňovanie zachytených kvapalín.
(1) Plocha skladu starých vozidiel musí byť zabezpečená proti pôsobeniu škodlivín, musí byť spevnená, nepriepustná a vyspádovaná tak, aby úniky prevádzkových kvapalín stekali do zbernej nádrže s dostatočnou kapacitou. Časť skladu starých vozidiel, ktorá slúži ako manipulačná plocha na manipuláciu so starými vozidlami, musí byť zastrešená.
(2) Manipulácia je preberanie, váženie a ocenenie starých vozidiel.
(3) Sklad starých vozidiel musí mať dostatočne priestranné plochy a komunikácie na manipuláciu, skladovanie a prepravu starých vozidiel.
(4) Sklad starých vozidiel môže slúžiť aj ako určené parkovisko.1) Časť skladu starých vozidiel, ktorá má slúžiť ako určené parkovisko, musí byť vhodným spôsobom oddelená a označená a musia sa urobiť ďalšie potrebné opatrenia, aby sa zabránilo nežiaducemu nakladaniu so starými vozidlami uloženými v časti slúžiacej ako určené parkovisko, najmä ich stohovaniu, odoberaniu ich jednotlivých častí a predčasnému spracovaniu v spracovateľskom zariadení.
(1) Miesto na vysušovanie vozidiel musí byť chránené pred atmosférickými zrážkami, jeho manipulačná plocha musí byť spevnená, nepriepustná a vyspádovaná do zbernej nádrže s dostatočnou kapacitou; musí mať dostatočné osvetlenie a odvetrávanie a musí byť vybavené zariadeniami a pomôckami na spoľahlivé vysušenie vozidiel.
(1) Miesto na demontáž vysušených vozidiel musí byť chránené proti atmosférickým zrážkam, jeho podlaha musí byť spevnená, musí mať dostatočné osvetlenie a musí byť vybavené vhodnou technológiou a vhodnými zariadeniami a prípravkami na bezpečnú demontáž starých vozidiel.
(2) Demontážou vysušeného vozidla sa rozumie postupné oddeľovanie jednotlivých častí vozidla a následné rozdelenie týchto častí tak, aby ich bolo možné účelne opätovne použiť alebo zhodnotiť. Demontáž musí umožňovať následné oddelené a bezpečné skladovanie nebezpečných odpadov, ktoré vzniknú pri tejto činnosti.
Miesto na úpravu karosérií musí zodpovedať technológii a zariadeniam, ktoré budú použité pri úprave karosérií tak, aby nedošlo k poškodzovaniu životného prostredia.
(1) Sklad autobatérií musí mať vhodné kontajnery na skladovanie batérií a kondenzátorov obsahujúcich polychlórované bifenyly a polychlórované terfenyly.
(2) Sklad prevádzkových kvapalín musí mať vhodné skladovacie nádrže na skladovanie prevádzkových kvapalín a vhodné kontajnery na skladovanie filtrov obsahujúcich polychlórované bifenyly a polychlórované terfenyly.
(1) Plocha určeného parkoviska musí byť spevnená, nepriepustná a vyspádovaná tak, aby úniky prevádzkových kvapalín stekali do zbernej nádrže s dostatočnou kapacitou.
(2) Na určené parkovisko sa rovnako vzťahuje § 3 ods. 3 a 4.
(3) Na odvádzanie zrážkových vôd zo skladov starých vozidiel a náhradných dielcov a z parkovísk sa vzťahujú osobitné predpisy.1a)
(1) So starými vozidlami treba pri ich spracúvaní nakladať tak, aby sa čo najväčšia časť z nich mohla opätovne použiť alebo zhodnotiť ako druhotná surovina. Demontované časti starých vozidiel, ktoré by mohli ohroziť bezpečnosť cestnej premávky, nesmú byť určené na opätovné použitie a ani opätovne použité.
(2) Opätovným použitím sa rozumie použitie na rovnaký účel, najmä ako náhradné dielce, pohonné hmoty, náplň chladiacich systémov.
(3) Staré vozidlá sa nesmú pred vysušením stohovať v množstve väčšom ako dve vozidlá nad sebou. Pri stohovaní starých vozidiel nesmie dôjsť k deformácii a poškodeniu častí vozidla s obsahom prevádzkových kvapalín a tých častí vozidla, ktoré možno účelne opätovne použiť.
(2) Ustanovenie odseku 1 sa nevzťahuje na tie časti vozidla, ktoré sa vzhľadom na ich stav majú demontovať z vozidla v celku a opätovne použiť, ak je to vhodnejšie z hľadiska zachovania ich funkčnosti a ak je z nich spoľahlivo zamedzený nežiaduci únik prevádzkových kvapalín.
Prevádzkovateľ určeného parkoviska, ktorý vykonáva zber starých vozidiel, vedie dokumentáciu o odovzdaných a prevzatých starých vozidlách na určené parkovisko. Dokumentácia o starých vozidlách odovzdaných a prevzatých na určené parkovisko sa vedie podľa prílohy č. 1.
(1) Prevádzková dokumentácia o spracovaní starých vozidiel sa vedie ako súčasť prevádzkovej dokumentácie zariadenia na zhodnocovanie odpadov podľa osobitného predpisu.2)
(3) Spracovateľ starých vozidiel vedie evidenciu o spracovaní starých vozidiel priebežne. Evidencia sa vedie samostatne za každú prevádzkareň,3) časť evidencie podľa odseku 2 písm. a) možno viesť v elektronickej forme.
(5) Vzor čestného vyhlásenia držiteľa starého vozidla je uvedený v prílohe č. 3.
(1) Spracovateľ starých vozidiel vedie evidenciu o vyplatených finančných príspevkoch, ktorú tvoria:
(2) Údaje podľa odseku 1 písm. c) ohlasuje4) spracovateľ starých vozidiel Recyklačnému fondu a príslušnému okresnému úradu.
Spracovateľské zariadenia sú povinné splniť požiadavku podľa § 3 ods. 2 písm. j) do 15. augusta 2004.
Táto vyhláška nadobúda účinnosť 1. februára 2003.
Príloha č. 1 k vyhláške č. 25/2003 Z. z.
Príloha č. 2 k vyhláške č. 25/2003 Z. z.
Príloha č. 3 k vyhláške č. 25/2003 Z. z.
ČESTNÉ VYHLÁSENIE O PONECHANÍ SI STARÉHO VOZIDLA
1) § 51 ods. 4 zákona č. 223/2001 Z. z. o odpadoch a o zmene a doplnení niektorých zákonov.
1a) § 32 ods. 12 zákona č. 184/2002 Z. z. o vodách a o zmene a doplnení niektorých zákonov (vodný zákon). § 6 nariadenia vlády Slovenskej republiky č. 491/2002 Z. z., ktorým sa ustanovujú kvalitatívne ciele povrchových vôd a limitné hodnoty ukazovateľov znečistenia odpadových vôd a osobitných vôd.
2) § 30 vyhlášky Ministerstva životného prostredia Slovenskej republiky č. 283/2001 Z. z. o vykonaní niektorých ustanovení zákona o odpadoch.
3) § 17 ods. 1 zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
4) § 52 ods. 1 písm. g) zákona č. 223/2001 Z. z. v znení neskorších predpisov.

References: § 11
 § 17
 § 68
 § 3
 § 3
 § 51
 § 32
 § 6
 § 30
 § 17
 § 52